# Damon Hill

### A Wikipédiából, a szabad lexikonból.

Damon Hill – Adatlap
1995 Francia Nagydíj
Állampolgárság | brit
Aktív évei | 1992-1999
Csapata(i) | Brabham, Williams, Arrows, Jordan
Nagydíjak száma | 122
Világbajnoki címek | 1
Győzelmek | 22
Dobogós helyezések | 42
Első rajtkockák | 20
Leggyorsabb körök | 19
Első Nagydíj | 1991 Brit Nagydíj
Első győzelem | 1993 Magyar Nagydíj
Utolsó győzelem | 1998 Belga Nagydíj
Utolsó Nagydíj | 1999 Japán Nagydíj

Damon Graham Devereux Hill, Londonban született 1960. szeptember 17-én, a kétszeres Forma 1-es világbajnok, Graham Hill fiaként. Fiatal korában a Haberdashers-i 'Aske' Fiúiskola diákja. Damon Hill versenyzői pályafutását motorozással kezdte, amelyet csak 1984-ben váltotott át az együléses autóversenyzésre. Ezután lassan bizonyítani kezdett a Formula Fordban, majd a Forma 3-ban és Formula 3000-ben. Az alkalmankénti hihetetlen gyorsaságát, és precízségét említették ekkor a szakértők előnyként számára. Ennek ellenére soha sem nyert világbajnoki címet Forma 3000-ben, pedig legalább 5 alkalommal is vezette a pontversenyt.

Damon Hill a Williams F1 csapat versenyzőjeként Montreal-ban, 1995-ben

Hill 1992-ben robbant be a Forma 1 életébe, a Brabham csapat versenyzőjeként, hogy teljesítsen 2 szezonközi nagydíjat. Hill ekkor már tesztpilótai állással rendelkezett – az ekkori egyeduralkodó – a Williams-Renault csapatnál, és amikor Nigel Mansell úgy döntött, hogy pályafutását az IndyCarsban folytatja tovább, akkor a csapat leigazolta őt, hivatalos versenyzőnek is 1993-ban. Hill már ekkor bebizonyította, hogy képes felvenni a versenyt a négyszeres világbajnok, Alain Prostal, aki ekkor csapattársa volt. Így, bebiztosította helyét csapatánál, Martin Brundle-el szemben, aki ekkor harcolni próbált a Williams másik pilótai üléséért Hill-lel. Sok balszerencse után Hill, az első teljes Forma 1-es szezonja végére 3 futamgyőzelmet és 2 első rajtkockát datált. Így az első második-generációs pilóta lett a Forma 1 történetében. Az, hogy Prost volt a csapattársa bizonyíthatóan a pilóta előnyére vált, és így ennek hatására Hill sok tapasztalatot gyűjthetett a francia professzortól.

1994-ben a néhai háromszoros világbajnok, Ayrton Senna csatlakozott Hill csapatához, a Williamshez. A szezon előtti találgatások mind Senna újabb világbajnoki győzelmét jósolták, de ez a brazil imolai tragikus halálával meghiúsult. Így Hill hirtelen a csapat első számú pilótájaként találta magát, nagyszerű autójával. Barcelonában lendült át érzelmi holtpontján, és elhatározta, hogy e tragikus év ellenére ő fogja elhódítani a világbajnoki címet. Így ebben az éveben, például megynyerte azt a Brit nagydíjat, amit édesapja élete során soha sem tudott megnyerni. Hill megpróbált mindent megtenni a cím érdekében, de az utolsó nagydíjon, Adelaide-ben elvesztette a lehetőségét, hogy világbajnok legyen. Ekkor Michael Schumacherrel került összetűzésbe, aki a nagydíj során - egy megcsúszás következtében - elhagyta a pályát és összetörte kocsiját, a német szerencséjére vissza tudott jönni a pályára. Ennek következtében Hillt folyamatos nyomás alatt tartotta, akivel egy véletlen kanyar után összeütköztek. Így Hill is és Schumacher is kiesett, és Schumacher a 1 pontos előnyét kihasználva lett az ez évi világbajnok.

Az 1995-ös évben annak ellenére, hogy Schumacher uralta az év első részét, Hill újra versenybe került vele a világbajnoki címért, ami után Schumachert fekete zászlóval kiintették a Brit Nagydíjon és eltiltották az elkövetkezendő 2 versenytől, felvezető kör alatti előzés miatt. Ezeket Hill tehetsége révén megnyerte és így világbajnoki trónkövetelővé lépett elő ez évre. Hill győzelmei közül 4 született Schumacher eltiltásai és botladozásai alatt, míg az ötödik, akkor, amikor Schumacher vezette ugyan a versenyt, de váltó problémái miatt az első hely feladására kényszerült.

Hill magabiztos volt, és bízott az 1995-ös világbajnoki cím győzelmében. Hill csapata, a Williams, természetesen harcolt a csapat világbajnoki címéért is, az 1994-ben már sikeresen legyőzött Benetton-nal. A csapat tagja volt még Hill mellett, a fiatal David Coulthard, aki mellett ő most első számú pilótának érezhette magát. A szezon Hill számára elég rosszul kezdődött, mert Brazíliában egy mechanikai probléma miatt kocsija felfordult, de a Schumacher bakijai miatt szerzett csomó győzelemmel vezette a világbajnoki pontversenyt és meg szerette volna nyerni a világbajnoki címet. De ekkor a versenynek még nem volt vége. Schumacher legjobb formáját hozva megvédte a világbajnoki címét 1995-ben is, két versennyel az év vége előtt, és hogy a helyzet még rosszabb legyen a Williams is elvesztette az 1994-ben még uralt csapat világbajnoki címet. Hill ebben az éveben (1995) rengeteg nagy hibát követett el, ami miatt Frank Williams elgondolkozott azon, hogy lecseréli őt Heinz-Harald Frentzenre. Ez Hill szerencséjére nem történt meg és megszületett a megegyezés - még egy évre - a csapat és Hill között, ami egy utolsó bizonyítási lehetőséget adott a versenyző számára.

1996-os év egyértelműen Hill malmára hajtotta a vizet: a Williams volt a mezőny leggyorsabb autója és Hill így képes lehett a kiváló csapattársával, Jacques Villeneuve-vel (aki ekkor első évét töltötte a Forma 1-ben), a csapatvilágbajnoki cím elhódítására is, az egyéni világbajnoki címe mellett. Így ő vált az első második-generációs világbajnokká, apja révén. Ebben az évben összesen 8 győzelmet szerzett és az időmérő edzések során soha sem hagyta el az első rajtsort. Hill kifejezetten élvezte karrierje legjobb évét , bár egy kisebb hibát elkövetett: Monacóban, ott ahol édesapja kifejezetten a versenyek uralkodója volt, ez évben nem tudott győzelmet aratni vezető pozícióból, technikai problémái miatt. Egyébként ez utóbbi versenyt ekkor Olivier Panis nyerte, aki ekkor aratta élete első és utolsó nagydíj győzelmét. Annak ellenére, hogy világbajnok lett, továbbá a szurkolók és a média hatása ellenére a Williams elbocsájtotta őt és Frentzen-nel helyettesítette.

Mint világbajnok Hill rendkívül keresett lett, de ennek ellenére egy kis csapathoz, Arrows-hoz szerződött. Az 1997-es címvédése sikertelen volt Villeneuve-vel szemben, mert a kocsija versenyképtelen volt, ennek ellenére azért sikerült pontokat gyűjtenie. Első pontját Silverstone-ban szerezte meg, míg ezzel a kocsival a szinte csodálatra méltó eredményét, a második helyért járó 6 pontot Magyarországon sikerült neki begyűjtenie. Ez volt számára az év fénypontja. Annak ellenére, hogy Villeneuve nyerte a versenyt, Hill egy csodálatra méltó versenyzést tudott bemutatni a Bridgestone abroncsainak köszönhetően, amelyek tökéletesen működtek. Közel a végéhez, sajnos Hill reményei a 10 ponttól elszálltak, mert a kocsijában a csavaralátét elszállt, így a szélsebes Villeneuve könnyedén megnyerhette a versenyt és Hillnek így csak a második hely jutott, ami azért így is csodálatra méltó. Az év végen elhagyta a TWR-Arrows csapatot, es hírbe hozták többek között a McLarennél is, de végül Eddie Jordan istállóját a Jordan GP-t választotta.

1998-ban első nyilatkozataiban azt mondta, hogy azért jött a Jordanhez, hogy nyerjen, ami főleg az év első felét figyelembe véve eleggé elhamarkodott kijelentésnek tűnt, semmi sem akart az angol világbajnoknak összejönni. A jég Hockenheimben tört meg, ahol egy 4. hellyel rukkolt elő, majd Magyarorszagon, egykori sikerei helyszínén ezt meg tudta ismételni. A csoda 1998-ban a Belga GP-n jött el. Az időmérőn a 3. helyet szerezte meg és kedvező pozíciója miatt nem keveredett bele az emlékezetes rajtbalesetbe, így az újraindított rajtnál az első helyen találta magát, mikor is Mika Häkkinen ismét kicsúszott, ezúttal végérvényesen. Schumacher megelőzte, de még így is dobogon volt. Azonban az emlékezetes Schumacher-Coulthard ütközés után már semmi nem akadályozhatta meg abban, hogy megnyerje 22. versenyet, amely a Jordan GP első gyozelme is volt egyben, mindjárt kettős siker, mivel Ralf Schumacher Hill csapattársa a második helyen végzett. Monzában és Suzukában is tudott pontokat szerezni. Az év végen a Jordan a negyedik lett a konstruktőrök között, mig Hill a hatodik helyen zárt, ami szép teljesítménynek mondható.

1999-ben nagy reményekkel vágott neki a szezonnak, de árnyéka volt sajnos régi önmagának, nem tudta visszaadni 1998-as formájat, inkább újdonsült csapattársa, Heinz-Harald Frentzen aratta a sikereket... Hill azonban ebben az évben is tudott pontot szerezni, San Marino-ban es Magyarországon is (mint 1993 óta minden versenyen).

## [szerkesztés] Hill es a Hungaroring

Damon Hill különlegesen is értekeli a magyar pályát, élete első győzelmét is itt futotta, valamint élete (a kritikusok elmondasa szerint) második legnagyszerűbb nagydíja is itt esett meg.

Eredményei

- 1993: 1. hely
- 1994: 2. hely
- 1995: 3. hely
- 1996: 2. hely
- 1997: 2. hely
- 1998: 4. hely
- 1999: 6. hely

Ezzel a hungaroringi pontverseny 3. helyén áll még mindíg, ami visszavonulása után 7 évvel elképesztő. Olyan nagyságokat előz meg ezen a palyan mint: Prost, Piquet, Mansell (1.Schumacher, 2. Senna)

(…a szócikk további része lefordítandó…)

Hill kétszer volt a 'BBC - Az év sportolója' cím nyertese, 1994-ben és 1996-ban (összesen három ember tudta kétszer birtokolni ezt a címet).

Pályafutása alatt 22 nagydíj győzelmet szerzett, egyet kivéve mind a Williams csapatnál. Ma üzleti érdekeltséggel rendelkezik ennél a csapatnál, BMW értékpapírokat birtokol.

Damon feleségül vette Georgie-t, és négy gyerekük született: Oliver, Joshua, Tabitha & Rosie. Oliver Down szindrómában született, így Damon és Georgie előszerettel támogatják a betegsegítő alapítványokat.

Hill visszavonulása után alapított egy magas hozamú autó lízingelő céget, P1 International néven az angliai Surrey-ben. E mellett pedig az F1 Racing világhírű Forma-1-es magazin szerkesztőjeként is tevékenykedik, ha ideje engedi. A pályára utoljára 2005-ben tért vissza egy GP2-es széria kocsi tesztelése érdekében, ekkor is bizonyította hihetetlen gyorssaságát. És ki tudja, talán még eljön egyszer az idő, hogy visszatér egy verseny erejéig a versenyzéshez.

Hill ekkor a 2005-ös széria legjobb idejét futotta az angliai teszteken, beállította a számára természetes 1:46.3 körrekordot, ami akkor a legygyorsbbanak tűnt, és rajta kivül ezt mindezidáig, csak a szintén brit forma 1 pilóta, Nigel Mansell tudta felűlmúlni, 1:44.6.-os idejével.

2006 elején Hill jelölve volt, Jackie Stewart utódjaként, a BRDC (British Racing Drivers Club) (Brit Versenyzők Klubbja) elnöki pozíciójára. Ez a társaság intézi a silverstone-i versenypálya ügyeit, felügyeli a Brit Nagydíj lebonyolítását és dönt az egyéb nemzetközi érdekeltségű versenyek lebonyolításáról a pályán. [1]

## [szerkesztés] Lábjegyzet

1. ↑ [1] Hill nevezése a BRDC elnöki pozíciójára - hírek (angol)

## [szerkesztés] Lásd még

- Forma-1-es versenyzők listája
- Forma-1-es nagydíjak listája
- Forma-1-es világbajnokok listája
- Forma-1-es világbajnok konstruktőrök listája

## [szerkesztés] Külső hivatkozások

A Wikimedia Commons tartalmaz Damon Hill témájú médiaállományokat.

### [szerkesztés] Angol-linkek

- Damon zártkörű kocsi kölcsőnzői klubbja
- Damon Hill középiskolájának weboldala
- Damon Hill tiszteletére
- Hill-ek mindörökké: Tisztelet Graham-nak és Damon-nak egyaránt
- Damon Hill statisztikája

### [szerkesztés] Magyar-linkek

#### [szerkesztés] A5.hu cikkek

- Hill a Ferrarit okolja a Forma-1 válságáért (A5, 2002. október 14.)
- Hill lemondott a csapatalapításról (A5, 2003. január 10.)
- Hill és Mansell reagált Brundle vádjaira (A5, 2003. július 09.)
- Hill szerint Montoya legyõzi Schumachert (A5, 2003. szeptember 16.)
- Hill: Coulthard ideje lejárt (A5, 2003. december 01.)
- Hill: Senna maga okozta a balesetét (A5, 2004. április 20.)
- Hill lehet Stewart utóda a BRDC élén (A5, 2006. április 04.)
- Hill lett a BRDC új elnöke (A5, 2006. április 28.)

#### [szerkesztés] F1-hirek.hu cikkek

- Damon Hill visszatér (F1-hirek, 2002. július 2.)
- Hill nem tér vissza! (F1-hirek, 2002. augusztus 7.)
- Hill: Tudni kellene, hogy hol a határ (F1-hirek, 2002. december 26.)
- Immár hivatalos: tönkrement az Arrows (F1-hirek, 2003. január 15.)
- A Forma-1 tíz évvel ezelőtt: az 1993-as Brazil Nagydíj (F1-hirek, 2003. március 29.)
- Damon Hill tudja, milyen veszélyes az autóversenyzés (F1-hirek, 2003. június 11.)
- Damon Hill minden Formula-1-es futamot figyelemmel kísér (F1-hirek, 2003. június 15.)
- Damon Hill: Most már teljes a karrierem (F1-hirek, 2003. augusztus 15.)
- Damon Hill Michael Schumachert dicsőítette (F1-hirek, 2003. október 20.)
- Hill nem bánta meg, hogy visszavonult (F1-hirek, 2003. december 16.)
- Hill nem bánta meg, hogy visszavonult (F1-hirek, 2003. december 31.)
- Hill élete megváltozott május elsején (F1-hirek, 2004. április 19.)
- Hill: Csakis Senna a felelős a tragédiáért (F1-hirek, 2004. április 20.)
- Hill szeretné, ha Button maradna a BAR alakulatánál (F1-hirek, 2004. május 6.)
- Hill: A Formula-1-ben csak az érdekek számítanak (F1-hirek, 2004. október 7.)
- Hill: A Red Bull felszabadította Coulthardot (F1-hirek, 2005. január 14.)
- Hill szerint a Formula 1 jelenleg borzalmasan unalmas (F1-hirek, 2005. március 3.)
- Hill-t nevezték ki a BRDC élére (F1-hirek, 2006. május 1.)

Előző világbajnok: Michael Schumacher | Forma 1-es világbajnok 1996 | Következő világbajnok: Jacques Villeneuve

A lap eredeti címe "http://hu.wikipedia.org../../../d/a/m/Damon_Hill_de37.html"

Kategóriák: Lefordítandó lapok | Angol autóversenyzők | Forma–1

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Deutsch
- Español
- Suomi
- Français
- עברית
- Hrvatski
- Italiano
- 日本語
- ქართული
- Nederlands
- Polski
- Português
- Русский
- Српски / Srpski
- Svenska
- 中文